b'\n_START_ARTICLE_\nOm Shanti Om\n_START_SECTION_\nProduksjon\n_START_PARAGRAPH_\nFilmen handler om reinkarnasjon og er inspirert av Rishi Kapoors Bollywood-film Karz fra 1980. Om Shanti Om har l\xc3\xa5nt mange elementer fra denne, inkludert tittelen som er navngitt etter en av denne filmens sanger. I begynnelsen av Om Shanti Om kan Rishi Kapoor bli sett dansende til originalsangen. Innspillingen av filmen begynte i januar 2007 ved flere lokaliseringer i India. Filmen hadde premiere den 9. november 2007.\n_START_SECTION_\nOm filmen\n_START_PARAGRAPH_\nFilmen skapte en rekord ved \xc3\xa5 bli produsert i hele 2000 kopier for verdensframvisningene. Det er h\xc3\xb8yeste antallet kopier, inkludert digitale, for en idnisk film noensinne ved dens utgivelse. Den satte en annen rekord ved 18 000 registrerte forh\xc3\xa5ndsbestilte billetter i hovedstaden Delhi noen dager f\xc3\xb8r premieren._NEWLINE_Filmens sanger var komponert av musikkduoen Vishal-Shekhar med sangtekster skrevet av Javed Akhtar.'